PressReader - Weg! Ry & Sleep: 2018-08-01 - BRIEWE
Weg! Ry & Sleep - 2018-08-01 - INHOUD BOOK SECTION - GAIL AND JIM HAWKINS Hil­l­crest
Ek het voor­heen vir Weg Ry & Sleep ge­skryf oor hoe ons met ’n ge­wo­ne pad­wa deur Na­mi­bië en Botswa­na ge­toer het, en dié brief is in die De­sem­ber-uit­ga­we ge­pu­bli­seer. Nou is ons pas te­rug van Zimbabwe, waar ons ook met ons ge­wo­ne woon­wa ge­reis het.
Ons is Zimbabwe bin­ne deur die Plum­tree-grens­pos, net noord van Fran­cistown in Botswa­na, en van daar af het ons Zimbabwe in sy breed­te tot teen die oos­te­li­ke grens ver­ken. Ons het plek­ke soos Ma­to­pos, Mas­vin­go en die Bun­ga­woud na­by Mu­ta­re be­soek.
Ons het ons Jur­gens Ex­po by vrien­de in Ha­ra­re af­ge­haak en tot by die Ka­ri­ba­meer en die Ma­na­poe­le ge­ry. Toe is dit weer te­rug Ha­ra­re toe om die wa te kry en uit­ein­de­lik weer te­rug deur die Plum­tree-grens­pos.
Ons het die Zim­bab­wi­ërs as ui­ters vrien­de­lik en be­hulp­saam er­vaar, selfs by die grens­pos.
Die paaie is in ’n goeie toe­stand, en al is ons deur me­ni­ge pad­blok­ka­des, is ons nie een keer af­ge­trek nie.
Ons sleep met ’n Ford Ran­ger 2.2 4x4bak­kie en dit was geen pro­bleem om met 50 ppm-die­sel vol te maak nie. Krui­de­niers­wa­re is net so vol­op en ons kon aan­koop soos ons ge­vor­der het.